Mal Peet

Mal Peet (født 5. oktober 1947 i North Walsham, Norfolk, død 2. mars 2015) var en britisk barnebokforfatter og illustratør, best kjent for Tamar som han mottok Carnegie Medal in Literature for i , og for en serie fotballbøker med den fiktive søramerikanske sportsjournalisten Paul Faustino som gjennomgangsfigur.

Han studerte ved University of Warwick. Ved siden av det skjønnlitterære forfatterskapet har han laget tegneserier og mer enn 100 bildebøker og håndbøker til undervisningsbruk. Mye av dette gjorde han sammen med kona Elspeth Graham. De bodde i Exmouth i Devon. Han var i 50-årene da han debuterte som skjønnlitterær forfatter.

Bøker  
Debutromanen Keeper (2003) er en historie om målvakta «El Gato» («Katten»), fortalt til journalisten Paul Faustino. Det er både en historie om fotball og en fortelling om et livsløp i krysspress mellom egne og andres forventninger. Den mottok debutantprisen Branford Boase Award.

Tamar (2005) er en historie om to menn under andre verdenskrig, og de mysteriene som deres historie skaper i ettertid. Historien foregår i Nederland i 1945 og England i 1995. Hovedpersonen Tamar er ei jente på 15 som skal forsøke å forstå hva som skjedde med besteforeldrene i 1945.

Exposure (2008), som han vant Guardian Children's Fiction Prize for, er en ny fotballbok - den tredje med Paul Faustino. Historien har blitt omtalt som «A modern retelling of Othello, in which the Moor of Venice and his wife Desdemona are transformed into the South American equivalent of Posh and Becks». I tillegg til fotballtema og sjalusiintrigen fra Shakespeares skuespill er det også en parallell handling om tre gatebarn.

Ingen av bøkene er oversatt til norsk pr 2013.

Referanser

Eksterne lenker 
 

Engelske barnebokforfattere
Carnegie Medal in Literature
Personer fra distriktet North Norfolk